PRAVILNIKO SMEŠTAJU I ISHRANI UČENIKA I STUDENATA("Sl. glasnik RS", br. 36/2010 i 55/2012)

I UVODNA ODREDBA
Član 1
Ovim pravilnikom utvrđuju se: bliži uslovi, kriterijumi za utvrđivanje redosleda i način ostvarivanja
prava učenika i studenata na smeštaj i ishranu u ustanovama učeničkog, odnosno studentskog
standarda, kao i primena blažih kriterijuma za učenike, odnosno studente iz osetljivih društvenih
grupa i druga pitanja od značaja za ostvarivanje prava na smeštaj i ishranu učenika i studenata.

II OSTVARIVANJE PRAVA UČENIKA NA SMEŠTAJ I ISHRANU
1. Uslovi za ostvarivanje prava učenikaČlan 2Pravo na smeštaj i ishranu u ustanovama učeničkog standarda - domu učenika, učeničkom centru i
domu u školi sa domom (u daljem tekstu: dom učenika) imaju učenici srednjih škola čiji je osnivač
Republika Srbija, autonomna pokrajina ili jedinica lokalne samouprave, koji su prvi put upisani uodređeni razred u tekućoj školskoj godini, čije se školovanje finansira iz budžeta Republike Srbije, koji
imaju državljanstvo Republike Srbije i čije prebivalište nije u sedištu škole koju pohađaju.
Pravo na smeštaj i ishranu u domu učenika mogu da ostvare i učenici koji imaju državljanstvo države
u regionu, pod uslovima iz stava 1. ovog pravilnika, osim uslova koji se odnosi na državljanstvo
Republike Srbije.

2. Kriterijumi za utvrđivanje redosledaČlan 3
Redosled kandidata za prijem u dom učenika utvrđuje se na osnovu:
1) uspeha ostvarenog u prethodnom školovanju, i to:- opšteg uspeha od V do VIII razreda osnovne škole - za učenike I razreda srednje škole, odnosno
opšteg uspeha iz prethodno završenog razreda srednje škole - za učenike ostalih razreda srednješkole,- rezultata postignutih na takmičenjima učenika VIII razreda osnovne škole - za učenike I razreda
srednje škole, odnosno rezultata postignutih na takmičenjima učenika iz prethodno završenog razreda
srednje škole - za učenike ostalih razreda srednje škole,- vladanja učenika u domu učenika u prethodnoj školskoj godini - pohvale i nagrade pedagoškog veća
doma učenika, odnosno vaspitno-disciplinske mere - osim za učenike I razreda srednje škole,2) socijalno-ekonomskog statusa porodice.
Socijalno-ekonomski status porodice utvrđuje se na osnovu proseka ukupnih mesečnih prihoda počlanu porodice učenika, za period januar-mart tekuće godine.

3. Vrednovanje kriterijumaČlan 4Uspeh ostvaren u prethodnom školovanju iskazuje se brojem bodova, i to:1) opšti uspeh od V do VIII razreda osnovne škole - iskazuje se brojem bodova tako što se opšti
uspeh od V do VIII razreda pomnoži sa brojem 7;2) opšti uspeh iz prethodno završenog razreda srednje škole - iskazuje se brojem bodova tako što se
opšti uspeh iz prethodno završenog razreda pomnoži sa brojem 7 i dodaju 3 boda;
3) rezultati postignuti na takmičenjima učenika - vrednuju se tako što se kandidatu koji je osvojio prvo
mesto na međunarodnom i republičkom takmičenju, koje se nalazi u kalendaru takmičenja učenika,
dodaje 5 bodova, za osvojeno drugo mesto 4 boda, a za osvojeno treće mesto 3 boda;
4) vladanja učenika u domu učenika u prethodnoj školskoj godini - vrednuje se tako što se kandidatu
koji je za ukupan rad i aktivnosti u domu učenika prethodne školske godine nagrađen ili pohvaljen,
dodaju do 3 boda.
Za izrečenu vaspitno-disciplinsku meru u prethodnoj školskoj godini kandidatu se umanjuje ukupan
broj bodova, i to za:- ukor pred isključenje iz doma učenika - 4 boda,- isključenja iz doma učenika - 5 bodova.

Član 5Socijalno-ekonomski status porodice iskazuje se brojem bodova za prosek ukupnih mesečnih prihoda
po članu porodice učenika za period januar-mart tekuće godine, i to:- od 80 do 99% od prosečne zarade bez poreza i doprinosa po zaposlenom u privredi Republike
Srbije - 1 bod;
- od 60 do 79% od prosečne zarade bez poreza i doprinosa po zaposlenom u privredi Republike
Srbije - 2 boda;- od 40 do 59% od prosečne zarade bez poreza i doprinosa po zaposlenom u privredi Republike
Srbije - 3 boda;- od 20 do 39% od prosečne zarade bez poreza i doprinosa po zaposlenom u privredi Republike
Srbije - 4 boda;- od 00 do 19% od prosečne zarade bez poreza i doprinosa po zaposlenom u privredi Republike
Srbije - 5 bodova.
Prosečna zarada iz stava 1. ovog člana računa se prema podacima republičkog organa upravenadležnog za poslove statistike.

4. Rangiranje kandidataČlan 6
Kandidati se rangiraju prema ukupnom broju bodova ostvarenim po svim osnovama koje se vrednuju
za prijem u dom učenika.

Rangiranje se vrši na osnovu dostavljene dokumentacije.

Član 7
Kada veći broj kandidata od broja predviđenog za prijem u dom učenika ostvari isti broj bodova,
prednost u rangiranju do broja predviđenog za upis ima kandidat:1) bez jednog ili bez oba roditelja;2) koji ima veći broj bodova po osnovu opšteg uspeha u prethodnom školovanju;
3) koji je za svoj rad i aktivnosti u domu učenika prethodne školske godine nagrađen ili pohvaljen
odlukom pedagoškog veća.

5. Način ostvarivanja pravaČlan 8Pravo na smeštaj u dom učenika ostvaruje učenik na osnovu konkursa koji raspisuje Ministarstvo
prosvete za sve domove učenika u Republici Srbiji.
Konkurs iz stava 1. ovog člana sadrži naročito: uslove za prijem učenika u dom učenika, naziv isedište doma učenika i broj raspoloživih mesta, kriterijume za utvrđivanje redosleda kandidata,
postupak sprovođenja konkursa, obaveštenje o potrebnim dokumentima i rokovima za prijavljivanje
na konkurs, kao i obaveštenje o jeziku na kome se ostvaruje vaspitni rad u domu učenika.

Član 9Kandidat za prijem u dom učenika podnosi prijavu sa potrebnom konkursnom dokumentacijom domu
učenika, u skladu sa obaveštenjem u konkursu.

Član 10
Odluku o pravu na smeštaj donosi direktor doma učenika na osnovu konačne rang liste, najkasnije uroku od tri dana od dana isteka roka za odlučivanje o prigovorima učenika.
Dom učenika objavljuje odluku iz stava 1. ovog člana na oglasnoj tabli i na internet adresi domaučenika.

Član 11
Smeštaj učenika organizuje se odvojeno prema polu i uzrastu, u skladu sa mogućnostima domaučenika.
Učenik koji je smešten u dom učenika, ostvaruje pravo na ishranu od tri obroka dnevno.

Član 12
Učenik prilikom useljenja u dom dostavlja lekarsko uverenje o opštem zdravstvenom stanju i da je
zdravstveno sposoban za boravak u kolektivnom smeštaju.

Član 13
Učeniku se obezbeđuje smeštaj i ishrana u domu učenika dok traje redovna nastava u školi koju
pohađa.

III OSTVARIVANJE PRAVA STUDENATA NA SMEŠTAJ I ISHRANU
1. Uslovi za ostvarivanje pravaČlan 14
Pravo na smeštaj i ishranu u studentskom centru imaju studenti visokoškolskih ustanova čiji jeosnivač Republika Srbija, autonomna pokrajina ili jedinica lokalne samouprave, koji su upisani prvi putu tekućoj školskoj godini na studije prvog, drugog ili trećeg stepena, čije se školovanje finansira izbudžeta Republike Srbije, koji imaju državljanstvo Republike Srbije i čije prebivalište nije u sedištu
visokoškolske ustanove na kojoj studiraju.
Pravo na smeštaj i ishranu u studentskom centru mogu da ostvare i studenti koji imaju državljanstvo
države u regionu, pod uslovima iz stava 1. ovog pravilnika, osim uslova koji se odnosi nadržavljanstvo Republike Srbije.

2. Kriterijumi za utvrđivanje redosledaČlan 15
Redosled kandidata za prijem u studentski centar utvrđuje se na osnovu:
1) uspeha ostvarenog u prethodnom školovanju, i to:- opšteg uspeha u srednjoj školi - za studente I godine studija,- uspeha na visokoškolskoj ustanovi - za studente ostalih godina studija;
2) socijalno-ekonomskog statusa porodice.
Socijalno-ekonomski status porodice utvrđuje se na osnovu proseka ukupnih mesečnih prihoda počlanu porodice studenta, za period januar-jun tekuće godine.

3. Vrednovanje kriterijumaČlan 16
Uspeh ostvaren u prethodnom školovanju iskazuje se brojem bodova, i to:1) za studente I godine prvog stepena studija, broj bodova prema uspehu računa se po sledećoj
formuli:- BB = PO x 8(BB = broj bodova sveden na dve decimale; PO = ukupna prosečna ocena svih razreda srednje škole
iskazana ocenom od 2 do 5; 8 = korektivni faktor);2) za studente ostalih godina prvog stepena studija (odnosi se i na studente u statusu produžene
godine), broj bodova prema uspehu računa se po sledećoj formuli:- BB = PO x 5 + ESPB / C x 0,8(BB = broj bodova sveden na dve decimale; PO = ukupna prosečna ocena u toku studija; 5 =korektivni faktor; ESPB = broj ukupno ostvarenih bodova; C = broj godina studiranja; 0,8 = korektivni
faktor);3) za studente ostalih godina prvog stepena studija koji prema propisima iz oblasti visokog
obrazovanja imaju pravo da završe studije prema započetom nastavnom planu i programu i uslovima
i pravilima studija (odnosi se i na apsolvente), broj bodova prema uspehu računa se po sledećoj
formuli:- BB = PO x 8 - BZI x 2(BB = broj bodova sveden na dve decimale; PO = prosečna ocena u toku studija; BZI = broj zaostalih
ispita iz svih godina studija; 8 = korektivni faktor),(1) dodatni broj bodova za godinu studija iznosi:- za studente II godine - 3 boda,- za studente III godine - 6 bodova,- za svaku narednu godinu dodaju se po 2 boda, osim za apsolvente koji zadržavaju broj
bodova završne godine,(2) studentima koji su gubili godinu tokom studija, za svaku izgubljenu godinu, oduzimaju se
po 2 boda;
4) za studente I godine drugog stepena studija, broj bodova prema uspehu računa se po sledećoj
formuli:- BB = PO x 5 + ESPB / C x 0,8(BB = broj bodova sveden na dve decimale; PO = prosečna ocena iz završenog prvog stepena
studija; 5 = korektivni faktor; ESPB = broj ukupno ostvarenih bodova; C = broj godina studiranja; 0,8 =korektivni faktor);5) za studente II godine drugog stepena studija, broj bodova prema uspehu računa se po sledećoj
formuli:- BB = PO x 5 + ESPB / C x 0,8(BB = broj bodova sveden na dve decimale; PO = prosečna ocena sa prvog stepena studija i I godine
drugog stepena studija; 5 = korektivni faktor; ESPB = broj ukupno ostvarenih bodova; C = broj godina
studiranja; 0,8 = korektivni faktor);6) za studente I godine trećeg stepena studija, broj bodova prema uspehu računa se po sledećoj
formuli:- BB = PO x 5 + ESPB / C x 0,8(BB = broj bodova sveden na dve decimale; PO = prosečna ocena sa prvog i drugog stepena studija;
5 = korektivni faktor; ESPB = broj ukupno ostvarenih bodova; C = broj godina studiranja; 0,8 =korektivni faktor);7) za studente II i III godine trećeg stepena studija, broj bodova prema uspehu računa se po sledećoj
formuli:- BB = PO x 5 + ESPB / C x 0,8(BB = broj bodova sveden na dve decimale; PO = prosečna ocena sa prvog i drugog stepena studija iprethodnih godina trećeg stepena studija; ESPB = broj ukupno ostvarenih bodova; 5 = korektivni
faktor; C = broj godina studiranja; 0,8 = korektivni faktor).

Član 17
Socijalno-ekonomski status porodice iskazuje se brojem bodova za prosek ukupnih mesečnih prihoda
po članu porodice studenta za period januar-jun tekuće godine, i to:1) do 50% prosečne zarade bez poreza i doprinosa po zaposlenom u Republici Srbiji - 1 bod;2) do 100% i preko prosečne zarade bez poreza i doprinosa po zaposlenom u Republici Srbiji - 0
bodova;Studenti čije je prebivalište na teritoriji Autonomne Pokrajine Kosovo i Metohija, a nisu u mogućnosti
da pribave uverenje o prihodu po članu porodice, prihod po članu porodice boduje se sa 1 bodom.

4. Rangiranje kandidataČlan 18
Kandidati se rangiraju prema ukupnom broju bodova ostvarenim po svim osnovama koje se vrednuju
za prijem u studentski centar.
Rangiranje se vrši na osnovu dostavljene dokumentacije.

Član 19
Kada veći broj kandidata od broja predviđenog za prijem u studentski centar ostvari isti broj bodova,
prednost u rangiranju do broja predviđenog za upis ima kandidat:1) koji je ostvario veći broj ESPB bodova;2) koji ima manji broj godina studiranja;
3) koji ima veću prosečnu ocenu;
4) koji ima manji prihod po članu porodice.

5. Način ostvarivanja prava na smeštajČlan 20
Pravo na smeštaj u studentski centar ostvaruje student na osnovu konkursa koji raspisuje
Ministarstvo prosvete za sve studentske centre u Republici Srbiji.
Konkurs iz stava 1. ovog člana sadrži naročito: uslove za prijem studenata u studentski centar, naziv isedište studentskog centra i broj raspoloživih mesta, kriterijume za utvrđivanje redosleda kandidata,
postupak sprovođenja konkursa, obaveštenje o potrebnim dokumentima i rokovima za prijavljivanje
na konkurs.

Član 21
Kandidat za prijem u studentski centar podnosi prijavu sa potrebnom konkursnom dokumentacijomslužbi smeštaja studentskog centra ili studentskoj službi visokoškolske ustanove na kojoj studira, uskladu sa obaveštenjem u konkursu.

Član 22
Rang lista za smeštaj u studentski centar za studente I godine studija radi se odvojeno od rang liste
za studente ostalih godina studija.
Studentski centar može godišnje vršiti najviše dve osnovne raspodele mesta za smeštaj studenata.

Član 23
Prilikom raspodele mesta polazi se od ravnomerne zastupljenosti visokoškolskih ustanova.
Broj mesta koja se dodeljuju visokoškolskim ustanovama, u smislu stava 1. ovog člana, utvrđuje se
na osnovu broja kandidata koji ispunjavaju uslove za prijem i broja raspoloživih mesta u studentskom
centru za tu raspodelu.

Član 24
Odluku o pravu na smeštaj donosi direktor studentskog centra na osnovu konačne rang liste,najkasnije u roku od tri dana od dana isteka roka za odlučivanje o prigovorima studenata.
Studentski centar objavljuje odluku iz stava 1. ovog člana na oglasnoj tabli i na internet adresi
studentskog centra.

Član 25
Smeštaj studenata organizuje se odvojeno prema polu i uzrastu, u skladu sa mogućnostima
studentskog centra.

Član 26
Student prilikom useljenja u studentski centar dostavlja: lekarsko uverenje o opštem zdravstvenom
stanju, uput za smeštaj, studentsku legitimaciju, odnosno elektronsku karticu, indeks, ličnu kartu i
dokaz o uplati smeštaja.
Uput za smeštaj student, po pravilu, podiže lično u službi smeštaja studentskog centra, odnosno
odgovarajućoj službi visokoškolske ustanove.
Student koji je sprečen da koristi smeštaj duže od 30 dana, dužan je da o razlozima i trajanju
sprečenosti blagovremeno obavesti odgovarajuću službu smeštaja, najkasnije osam dana pre isteka
roka za useljenje, odnosno u toku korišćenja smeštaja.

Član 27
Studentu se obezbeđuje smeštaj i ishrana u studentskom centru od 21. avgusta tekuće do 5. jula
naredne školske godine, a izuzetno do 15. jula naredne školske godine uz potvrdu visokoškolske
ustanove.
U periodu od 5, odnosno od 15. jula do 21. avgusta, student može da nastavi da koristi smeštaj u
studentskom centru po ekonomskoj ceni.

6. Ostvarivanje prava na ishranuČlan 28
Student ostvaruje pravo na ishranu od tri, odnosno jednog obroka dnevno pod uslovima i na način
propisan Zakonom o učeničkom i studentskom standardu (u daljem tekstu: Zakon) i ovim pravilnikom.

Odluku o ostvarivanju prava studenta na ishranu iz stava 1. ovog člana donosi direktor studentskog
centra, odnosno doma učenika, na osnovu zahteva studenta i dostavljene dokumentacije.
Odluku o ostvarivanju prava studenta na ishranu po ekonomskoj ceni direktor ustanove iz stava 2.
ovog člana donosi samo na osnovu zahteva studenta.
Studentski centar, odnosno dom učenika, na osnovu odluke direktora iz st. 2. i 3. ovog člana i zahteva
studenta, studentu izdaje studentsku legitimaciju, odnosno elektronsku karticu.

IV OSTVARIVANJE PRAVA UČENIKA I STUDENATA IZ OSETLJIVIHDRUŠTVENIH GRUPA NA SMEŠTAJ I ISHRANU
Član 29
Učenik, odnosno student iz osetljivih društvenih grupa (materijalno ugrožene porodice, deca bez
roditeljskog staranja, jednoroditeljske porodice, romska nacionalna manjina, lica sa invaliditetom, lica
sa hroničnim bolestima, lica čiji su roditelji nestali ili su kidnapovani na teritoriji Kosova i Metohije i na
teritoriji republika bivše SFRJ, izbeglice i raseljena lica, povratnici po sporazumu o readmisiji ideportovani učenici i studenti, učenici koji se školuju za obrazovni profil za deficitarno zanimanje,učenici blizanci, studenti rekonvalescenti), ostvaruje pravo na smeštaj i ishranu, pod uslovimautvrđenim Zakonom i ovim pravilnikom, i primenom blažih kriterijuma.

Član 30
Dom učenika, odnosno studentski centar u okviru svojih smeštajnih kapaciteta namenski opredeljuje
do 10% kapaciteta za smeštaj učenika, odnosno studenata iz osetljivih društvenih grupa.

Član 31
Kandidati iz osetljivih društvenih grupa, koji prema redosledu na rang listi nisu dobili smeštaj po
redovnom konkursu, imaju pravo da podnesu zahtev da se posebno rangiraju u okviru namenski
opredeljenih kapaciteta doma učenika, odnosno studentskog centra, u roku utvrđenim konkursom.
Uz zahtev iz stava 1. ovog člana, kandidat podnosi dokumentaciju kojom dokazuju pripadnost
osetljivoj društvenoj grupi.

Član 32
Za svaku osetljivu društvenu grupu formira se posebna rang lista, na osnovu bodova iz konačne
redovne rang liste.
Izuzetno od stava 1. ovog člana, za studente sa invaliditetom, studente sa hroničnim bolestima istudente rekonvalescente, posebna rang lista se utvrđuje na predlog komisije, koju sačinjavaju jedan
predstavnik studentskog centra i tri lekara iz studentske poliklinike, odnosno druge relevantne
zdravstvene ustanove ukoliko u sedištu studentskog centra nema studentske poliklinike.

Član 33
Kandidati iz osetljivih društvenih grupa biće proporcionalno zastupljeni po grupama u odnosu na broj
prijavljenih, u okviru namenski opredeljenih kapaciteta.
Ukoliko se za raspodelu u okviru do 10% raspoloživih kapaciteta za osetljive društvene grupe prijavi
manji broj kandidata, dom učenika, odnosno studentski centar ostatak kapaciteta raspoređuje prema
konačnoj redovnoj rang listi.

V ZAVRŠNE ODREDBEČlan 34
Danom stupanja na snagu ovog pravilnika prestaje da važi Pravilnik o smeštaju i ishrani učenika istudenata ("Službeni glasnik RS", br. 12/95 i 35/01).

Član 35
Ovaj pravilnik stupa na snagu osmog dana od dana objavljivanja u "Službenom glasniku Republike
Srbije".

Samostalni član Pravilnika o izmenama
Pravilnika o smeštaju i ishrani učenika i studenata("Sl. glasnik RS", br. 55/2012)Član 5
Ovaj pravilnik stupa na snagu narednog dana od dana objavljivanja u "Službenom glasniku Republike
Srbije".